Liet International

Liet International zo ur genstrivadeg evit kanaouennoù e yezhoù minorelaet eus Europa. Aozet e vez bep bloaz en ur gêr disheñvel. 

E proviñs Friz, en Izelvroioù, e veze aozet bep bloaz, abaoe 1991, ur genstrivadeg kanaouennoù nevez e frizeg, anvet Liet (kan). E 2002 e voe divizet gant an aozerien digeriñ ar genstrivadeg da dud eus broioù bihan all en Europa, evit broudañ ar re yaouank d'ober gant yezhoù ar broioù-se hag evit kinnig ul leurenn etrebroadel d'ar sonerien ha d'ar ganerien er yezhoù-se. E 2009 e voe divizet kemer an anv Liet International. Hag a vloaz da vloaz eo kresket ar genstrivadeg, a sach muioc'h-mui a ganerien ha muioc'h-mui a arvesterien ivez. Deuet eo Liet International bremañ da vezañ un doare Eurovision, nemet e vez kanet e yezhoù minorelaet. Bep bloaz e vez aozet ar genstrivadeg en ur vro disheñvel en Europa. E 2010 e oa bet aozet en Oriant ; er bloavezh-se e oa bet gounezet ar genstrivadeg gant ar strollad Orka eus an inizi Faero. E 2012, e Gijón, e oa bet gounezet gant ar ganerez Lleuwen SteffanLleuwen Steffan remporte le Liet International 2012 pour la Bretagne - lec'hienn ABP, zo genidik eus Kembre met o vevañ e Breizh bremañ hag o kanañ e brezhoneg.

2018
Liet International 2018

Edo an 12vet Liet International, e miz Mae 23 2018, e Neushoorn Leeuwarden e Friz.

 Niverenn. Arzour Kan Yezh Qualification Renk Poentoù 1  Afro-Carib Ensemble  Sranan Tongo  9 75 2  Familia Caamagno  Galizeg  12 61 3  Jenne Decleir “Dans met mij” Brabanteg Aantwerpen  10 73 4  Evgenia Udalova  komieg  14 26 5  Stonecrobs “Yn Frijheid Kinsto Libje” frizeg Liet 2018 5 111 6 Zaman “Alga” (Алга) Bachkireg  7 110 7  Gerda Stevenson & Kyrre Slind “Aye The Gean” Skoteg  3 119 8  Whyte “Tairm” Gouezeleg  11 71 9  Nastasia Zürcher “Espertos” Galizeg 2 Priz ar sonerien 133 10  Pira  Aroumaneg  13 49 11  The Rowan Tree “Tresor” kerneveureg  1 Priz kentañ 141 12  Luko Reinders  frizeg Winner Liet 2017 4 116 13  Inger Karoline Gaup & band “Oahppan lean” Samieg Sámi Grand Prix 2018 5 111 14  Billy Fumey “Bondze Heidi” arpitaneg  8 78

Notennoù

Liamm diavaez
Lec'hienn Liet International

Rummad:Kan
Rummad:Broioù minorelaet Europa